Sergey Arutyunov. Sergey Artyomovich Arutyunov (1922-yil 15-martda tugʻilgan – 2015-yil 5-aprelda vafot etgan) – sovet va oʻzbekistonlik sobiq futbol murabbiy, professional futbolchi boʻlgan. Faoliyati. 15 yoshida Toshkent pionerlar saroyining bolalar jamoasida oʻynagan. 1940-yildan Toshkentning „Dinamo“ jamoasida hujumchi sifatida oʻynagan. Dinamo jamoasi tarkibida Oʻzbekiston SSR chempioni va kubogi sohibi boʻlgan. Ulugʻ Vatan urushi qatnashchisi. Ikkinchi jahon urishidan soʻng bir muddat Toshkentning „Spartak“ jamoasida oʻynagan. 1948-yildan Toshkent toʻqimachilik kombinatining „Qizil bayroq“ jamoasiga oʻtgan va jamoa sardori, oʻyonovchi murabbiylik qilgan. 1951-yil futbolchilik faoliyatini yakunlagan va Oʻzbekiston SSR musoboqalarida hakamlik qilgan. 1953-yil Sovet Ittifoqi Oliy murabbiylar maktabiga oʻqishga kirgan. 1956—1970-yillarda „Paxtakor“ futbol maktabi va 1971—1999-yillarda G.Titov nomidagi bolalar oʻsmirlar maktabidada katta murabbiy boʻlib ishlagan. Sergey 50 dan ortiq mashhur futbolchilarni tarbiyalagan, jumladan: Bektoshev, Vyacheslav Mixaylovich, Sergey Dotsenko, Toʻlagan Isoqov, Gennadiy Krasnitskiy, Vyacheslav Soloxo. Oʻzbekiston futbol federatsiyasi aʼzosi, 10 yil davomida „Charm toʻp“ klubi raisi. Chigʻatoyda joylashgan Oʻzbekiston futbol tarixi muzeyi asoschilaridan biri boʻlgan. Sergey 2015-yilning aprel oyida 93 yoshida olamdan oʻtgan.